# Домашно: PHP и HTML форми. Сесии.

След като се регистрирате в [github](https://github.com/) си направете папка homeworks/ за домашни. Всяко домашно се качва в отделна папка. След това всеки курсист проверява домашното от миналия път на свой колега по [списъка](https://docs.google.com/spreadsheets/d/1CVNrSWv0Zgf67xhLTlTzwcj3_rL8IqcnYaERXxOVFh4/edit?pli=1" \l "gid=253645283).

## Зад.1

Да се направи форма за търсене на събития по категория и град. Потребителя избира категория събитие чрез радио бутон (поне 3) и местоположение на събитието чрез падащо меню(поне 2). В зависимост от избора му се показва събитие. Резултатите трябва да може да се споделят и запазват (bookmark). Например: ако е избрал категория = музика и местоположение = Враца, да му се показва Vola Open Air 2015.

б) Резултатите да се показват в същата страница и в нова страница. Когато са в същата страница да не се показва Notice/error преди да е попълнена формата.

## Зад.2

Да се направи регистрационна форма за форум. Потребителя попълва своите интереси – чрез отметки, потребителско име, парола и email. След попълване на формата се показва съобщение за това кой потребител е регистриран и какви са неговите интереси.

б)\* След попълване на формата се прави проверка дали email-а е валиден.

## Зад.3

Да се направи демо-версия на онлайн магазин „е-Мания”. Потребител влиза в системата като попълва потребителско име и парола. След това вижда списък с продукти(поне 5) като всеки продукт си има цена. Потребителя си избира продукт(и), въвежда номер на дебитна/кредитна карта и налична сума пари. След това му се показва какви продукти си е купил и колко пари са му останали налични.

б) Да се направи страница за потвържение преди покупката, която показва на потребителя какви продукти е избрал и колко пари ще му останат и той може да избере Потвърди или Отхвърли.

## Зад4\*

Да се направи игра, която дава аритметични задачи на потребителя. Играта всеки път генерира 2 произволни числа и потребителя трябва намери техния сбор. Ако познае печели точки.

(*Жокер: ползвайте* [*rand()*](http://php.net/manual/en/function.rand.php) *и <input type=”hidden”>*)

б) Доразвийте играта: Да се включат и други аритметични операции. Да се добавят нива на сложност и тн.

